**קוד התנהגות – טיוטה**

Encounter מחויבת ליצור סביבה המדגימה ערכים יהודיים כגון 'כבוד האדם', 'אחריות', 'ערבות', וכפי שמלמד התלמוד, "כל ישראל ערבים זה בזה" (שבועות ל"ט א). המסורת היהודית מכירה בכך שכל אדם נוצר בצלמו של אלוהים, ויש להתייחס לכל אדם בהתאם. ערכים יהודיים כגון 'תיקון עולם', 'ערבות הדדית' ו'לא תעמוד על דם רעך' מהווים בסיס ליצירת קוד התנהגות זה, להטמעתו ולשמירה עליו.

**Encounter מחויבת ליצור סביבה בטוחה ונקייה מהטרדות עבור כולם, לרבות המשתתפים בתוכנית, הצוות, חברי ההנהלה, הדוברים, הספקים והאורחים.** לשם כך, נוקטת Encounter במדיניות 'אפס סובלנות' כלפי הטרדות מכל סוג שהוא בשטחיה ובמהלך מפגשיה, לרבות הטרדות מיניות, מילוליות ופיזיות.

Encounter רואה בהטרדה התנהגות מקצועית חמורה ובלתי הולמת, ולכן תתייחס ברצינות לכל תלונה על הטרדה ותטפל בה בכבוד ובדיסקרטיות. לא תיגרם פגיעה כלשהי למתלוננ/ת בעקבות התלונה. Encounter תחקור כל האשמה באופן מיידי. אם יימצא כי אכן ביצע אדם כלשהו הטרדה, יינקטו נגדו צעדים משמעתיים שעשויים לכלול:

* הרחקה מהשתתפות בתוכנית Encounter (על חשבון המשתתפ/ת);
* סיום העסקה בתוכנית Encounter, במקרה שבו המטריד/ה עובד/ת Encounter;
* הרחקה מהדירקטוריון, במקרה שבו המטריד/ה משמש/ת חבר/ת דירקטוריון;

אנו מזכירים לכולכם להפעיל שיקול דעת, **הן בדבריכם** *והן* **במעשיכם**.

בתוכניות Encounter ובפעילויותיה, **אין מקום** לדברים הבאים:

* הטרדה מינית מכל סוג שהוא, לרבות הצעות בעלות אופי מיני שהאדם שאליו הן מופנות אינו מעוניין בהן, וכן מגע פיזי בלתי הולם;
* הפליה נגד קבוצת אנשים מסוימת על רקע גיל, גזע, מין, מוצא אתני, מוצא גיאוגרפי, דת, שפה, נטייה מינית, זהות מגדרית או ביטוי מגדרי, מגבלה פיזית או נפשית, מצב בריאותי, מצב סוציואקונומי, סטטוס משפחתי, סטטוס מגורים או סטטוס הורי (להלן, הטרדה);
* ניצול סמכות (לרבות התעמרות על רקע מעמד, עושר פיננסי או מגדר);
* הפחדה או איום באלימות;

אנו דורשים מכל אנשי צוות Encounter, חברי ההנהלה, המשתתפים, הדוברים והספקים:

* להימנע מדיבור או התנהגות מפלים, משפילים או מטרידים;
* לזכור כי חוויות הכוללות מסעות והיטמעות בקרב אוכלוסיות מקומיות עשויות להחדיר בנו נטייה להתרופפות גבולות. זכרו שאתם נמצאים בסביבה מקצועית והימנעו מהתנהגות כלשהי שעלולה ליצור ספק, כולל חיבוק קרוב של משתתפים אחרים, חיבוקים "מתכרבלים", הנחת זרועות סביב כתפי משתתפים אחרים או עליהן, או כל סוג נגיעה אחר;
* לדווח לצוות הנהגת Encounter על כל סיטואציה מסוכנת, אדם במצוקה או התנהגות אלימה שבהם נתקלתם, גם אם נדמה לכם שאינם חמוּרים;

**יצירת קשר עימנו לדיווח על תקרית**

אם במהלך פעילות Encounter, מצאתם עצמכם מעורבים בתקרית, או הייתם עדים לתקרית, שיש בה הפרה של קוד ההתנהגות שלנו, יש לדווח על כך ללאה סולומון, רכזת חינוך ראשית, בטלפון 052-4295410 או בדוא"ל lsolomon@encounterprograms.org. כל דיווח יטופל בסודיות מוחלטת. יש למסור כמה שיותר פרטים על מנת לאפשר לצוות Encounter לחקור את הנושא ביסודיות.

**אודות קוד זה**

קוד זה מבוסס על קוד ההתנהגות שפותח על ידי SafetyRespectEquity (SRE) Coalition עבור כנס JFN (Jewish Funders Network) בשנת 2019. כמו SRE, Encounter מאמצת את המחויבות "להטמיע סטנדרטים מקיפים בארגוניה ובמרחבים המשותפים שלה על מנת לעמוד ביעדי הבטיחות, הכבוד וההגינות."

**נספח: הגדרת הטרדה מינית**

הטרדה מינית היא התנהגות בעלת אופי מיני המופנית לאדם ללא רצונו וגורמת לו להרגיש פגוע, מושפל ו/או מאוים. הדבר כולל מצבים שבהם נדרש האדם לקחת חלק בפעילות מינית כתנאי להעסקתו או להשתתפותו, וכן מצבים היוצרים סביבת עוינת, מאיימת או משפילה עבור האדם נשוא ההטרדה. בהטרדה מינית עשויות להיות מעורבות תקרית אחת או יותר, ומעשים המהווים הטרדה מינית עשויים להיות פיזיים, מילוליים ובלתי-מילוליים.

דוגמאות להתנהגות או התנהלות המהווה הטרדה מינית כוללות (אך ללא הגבלה):

**מגע פיזי**

* מגע פיזי בלתי רצוי כולל טפיחה, צביטה, ליטוף, נישוק, חיבוק, גיפוף או מגע בלתי-הולם;
* אלימות פיזית, לרבות תקיפה מינית;
* מגע גופני כגון נגיעה, צביטה;

**התנהגות מילולית**

* הערות בדבר הופעה חיצונית, גיל, חיים אישיים וכו' של משתתפ/ת / חבר/ת צוות / דובר/ת / ספק/ית / חבר/ת הנהלה. הערות, סיפורים ובדיחות בעלות אופי מיני
* הצעות בעלות אופי מיני
* הערות "פלרטטניות" המרמזות על אקטים מיניים
* הצעות חוזרות ובלתי-רצויות לדייט או למגע אינטימי, או כל הערה מרומזת בדבר זה
* הערות ו/או עלבונות המבוססות על מין המשתתפ/ת / חבר/ת הצוות / הדובר/ת / חבר/ת ההנהלה
* שליחת הודעות (קוליות או טקסט, באמצעות טלפון או דוא"ל) בעלות אופי מיני או רמיזות מיניות
* נקיטת איומים כלפי העסקה או תגמול שמטרתם קבלת טובות הנאה מיניות

**התנהגות בלתי-מילולית**

* הצגת חומרים בעלי אופי מיני מפורש
* מחוות בעלות רמיזה מינית
* שריקות
* נעיצת מבטים

חשוב לציין כי הדוגמאות לעיל אינן ממצות וכי הטרדה מינית עשויה להופיע בצורת התנהגות בלתי-רצויה כלשהי בעלת אופי מיני שהאדם נשוא ההטרדה אינו מעוניין בה.